Генчо Стоев
Генчо Динев Стоев е български писател, публицист и общественик с разнообразно и обемно творчество.

Биография 
Роден е на 5 февруари 1925 г. в Харманли. Завършва гимназия в родния си град през 1945 г. и философия в Софийския университет през 1951 г.

Член на РМС от 1940 г. През Втората световна война участва в саботажи по директния немски телетип Берлин-Анкара-Техеран. През 1943 г. получава смъртна присъда, отменена поради непълнолетие. След 9 септември 1944 г. и до есента на 1946 г. е член на Околийския комитет на РМС.

Работи като редактор във вестниците „Народна младеж“ (1948-1949) и „Литературен фронт“ (1950-1951 и 1965-1967), както и в издателствата „Народна младеж“ (1952), „Партиздат“ (1956-1961) и „Български писател“ (1968).

Член е на Съюза на българските писатели.

Умира на 18 октомври 2002 г. в София.

Семейство 
Женен е за Люба Мутафова, с която имат двама синове – Динко и Калин.

Признание и награди 
 „Лош ден“ – І награда на ЦК на Комсомола (1965)
 „Цената на златото“ (награда на СБП за 1965)
 1982 – лауреат на Димитровска награда
 „Като ластовици“ (І награда на ЦК на Профсъюзите, 1970)
 Заслужил деятел на културата (1974)
 „Циклопът“ (Голямата награда на гр. Варна)
 „Досиетата“ (І награда за романи на съвременна тема, 1989)
 „Златен ланец“ (1996)

През 2001 г. е удостоен с орден „Стара планина“ I степен.

Творчество 
За първи път Генчо Стоев публикува стихове през 1946 г. във в. „Младежка искра“.

Във вестник „Литературен фронт“ поредица очерци за всекидневието на работническата класа, които издава в сборника „Истински хора“. Оценен като чужд на идеологическата конюнктура, през 1954 г. е официално порицан и в течение на едно десетилетие престава да публикува.

Една от най-популярните му книги – „Цената на златото“ – е определяна от публиката и критиката като Новия образ на Априлското въстание.

Библиография 
 „Истински хора“ (очерк, 1953)
 „Лош ден“ (роман, 1965, 1971), екранизиран през 1975: Силна вода
 „Цената на златото“ (повест, 1965, 1971, 1975, 1977)Цена золота. Пер. с болг. Валентина Арсеньева. 1967Der Preis des Goldes. Aus dem Bulg. ubers. von Erika Moskova. 1974
 „Като ластовици“ (новели, 1970, 1978)
 „Циклопът“ (роман, 1973, 1982), екранизиран през 1976: Циклопът
 „Цената на златото. Лош ден“ (Избрани произведения, 1975)
 „Завръщане“ (роман, 1976)Возвращение. Пер. с болг. Татьяны Митевой. 1978
 „Цената на златото. Завръщане“ (1979, 1983, 1999)
 „Избрани произведения“ (в 2 т., 1985)
 „Досиетата“ (роман, 1990)
 „Много висока тераса“ (повест, 1990)
 „Далечно, хубаво и чисто“ (новели, 2000)
 „Прокоба и слънце“ (есета, 2000)

 За него
 Драган Ничев, „Генчо Стоев: разговори и беседи“. 1983
 Сава Василев, „Цената на златото и на историята. Генчо Стоев: „Цената на златото“, „Завръщане“, „Досиетата“. 2008
 Сава Василев, „Писателят Генчо Стоев и литературните кръстовища на историята“. 2012

Бележки

Външни препратки 
 От и за Генчо Стоев в Националния каталог на академичните библиотеки в страната НАБИС
 „Цената на златото“ в Словото
 Генчо Стоев в Литературен свят
 

Български писатели
Български романисти
Възпитаници на Софийския университет
Носители на Димитровска награда
Заслужили деятели на културата
Носители на орден „Стара планина“
Родени в Харманли
Починали в София
Погребани в Централните софийски гробища